Podľa rozdeľovníka 

                                    V E R E J N Á  V Y H L Á Š K 	
Váš list číslo/zo dňa	Naše číslo	Vybavuje/linka		      Košice	
O/Z/2015/148-KE12XK24001
/26.03.2015	A/2015/11564-5	Mgr. Marcinová/6 419 828	   23.04.2015	

      	      V E R E J N Á     V Y H L Á Š K A 

Vec 
 Oznámenie o začatí konania a nariadenie ústneho pojednávania

        Dňa 27.03.2015 obdržalo mesto Košice žiadosť Železnice Slovenskej republiky, Klemensova č.8, Bratislava v zastúpení spoločnosťou PRODEX, spol. s.r.o., Rusovská cesta č.16, Bratislava, na vydanie súhlasu na výrub 5 ks drevín a 4755 m 2 krov rastúcich v k. ú. Železiarne. Druhovo ide o 1 ks Salix sp. s obvodom kmeňa  110 cm a 4 ks Populus sp. 41 cm, 45 cm, 48 cm a 51 cm a krovité porasty druhu: Prunus sp., Crataegus sp., Rosa sp., Malus sp., Sambucus sp., Rhus sp., Salix sp., Negundo sp., Populus sp., Euonymus sp., Swida sp., Robinia sp., o plošnej výmere 4755 m 2. Dôvodom výrubu uvedenom v žiadosti je umiestnenie líniovej stavby: „ŽSR Elektrifikácia trate Haniska – Veľká Ida – Moldava nad Bodvou mesto“. Táto stavba je zaradená do zoznamu projektov Operačného programu doprava (ODP) a to v rámci prioritnej osi č. 4: Infraštruktúra inegrovaných dopravných systémov“. Dôvodom výrubu uvedenom v žiadosti je spracovanie dokumentácie porastov vegetácie rastúcej pozdĺž železničnej trate, ktorá vplyvom nepriaznivých poveternostných podmienok môže poškodiť trakčné vedenie teda z dôvodu bezpečnosti je ich nutné odstrániť, prípadne odstrániť vetvy, ktoré zasahujú do jazdnej dráhy. Z tohto dôvodu bude nutné dreviny odstrániť a zabezpečiť tak priechodnosť a prístup na stavbu. Ide o dreviny, ktoré rastú mimo obvod dráhy. 

         Mesto Košice, ako príslušný orgán štátnej správy v prvom stupni vo veciach ochrany prírody a krajiny podľa § 2 písm. f) zákona č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky a § 69 zákona NR SR č. 543/2002 Z. z. o ochrane prírody a krajiny (ďalej len zákon o OPaK) v znení neskorších zmien a predpisov, v súlade s § 18 ods. 3 zákona č. 71/1967 Zb. o správnom konaní (správny zákon) v znení neskorších zmien a predpisov  o z n a m u j e,  že dňom podania žiadosti bolo začaté konanie vo veci  súhlasu na výrub vyššie uvedených drevín a súčasne podľa  § 21 ods.1 správneho zákona v znení neskorších predpisov  n a r i a ď u j e  ústne pojednávanie spojené s miestnou obhliadkou
                                             
                                            na deň 02.06.2015  o 10.00 hod. 
                                 so zrazom  pred budovou MČ – Košice Šaca 
                                               ul. Železiarenská č.9, Šaca 
                      (s následným presunom na miesto kde sa nachádza zeleň) 

            Do podkladov podania možno nahliadnuť na tunajšom úrade, referáte životného prostredia  a energetiky, MMK, Trieda SNP 48/A, Košice, č. dv. C 305.
 
Účastníci konania môžu svoje námietky uplatniť pri ústnom konaní. Podľa § 33 ods. 2 (správneho zákona) správny orgán je povinný dať účastníkom konania a zúčastneným osobám možnosť, aby sa pred vydaním rozhodnutia mohli vyjadriť k jeho podkladu i k spôsobu jeho zistenia, prípadne navrhnúť jeho doplnenie.

Ak sa dá účastník konania zastúpiť, podpis splnomocniteľa v dohode o plnomocenstve musí byť osvedčený podľa osobitných predpisov. 

Vlastníci pozemkov, na ktorých sa predmetné dreviny nachádzajú ktoré sú predmetom tohto konania, je povinný strpieť ohliadku na mieste, podľa ust. § 38 zákona č. 71/1967 Zb. v znení neskorších zmien a predpisov a k tomu účelu ich aj sprístupniť.

            Z dôvodu, že ide o líniovú stavbu s veľkým počtom účastníkov konania , toto oznámenie má povahu verejnej vyhlášky v zmysle § 26 ods. 2 zákona č. 71/1967 Zb. o správnom konaní (správny zákon) v znení neskorších zmien a predpisov a touto formou sa aj oznamuje. Toto oznámenie musí byť vyvesené po dobu 15 dní na úradných tabuliach Mesta Košice a na Mestskej časti – Šaca a na internetovej stránke mesta Košice www.kosice.sk.

S pozdravom

                                                                                                         Ing.  Mária Kottferová
                                                                                              vedúci referátu životného prostredia 
                                                                                                a energetiky 

Doručuje sa: 
1./ Železnice Slovenskej republiky, Bratislava, Klemensova č.8, 813 61 Bratislava
2./ PRODEX, spol. s.r.o., Rusovská cesta č.16, 851 01 Bratislava
3./ PRODEX, spol. s.r.o., Stredisko Košice, Tomášikovač. 35, 040 01 Košice
4./ Slovenský zväz Ochrancov prírody a krajiny, Základná organizácia Košice 2013, 
     zast. JUDr. Mgr. Ladislav Rovinský, Ulica Pokroku 7, 040 11 Košice
5./ Ing. Katarína Šimončičová MV SZOPK, Godrova 3/B, 811 06 Bratislava, 
    (poverená zastupovaním Občianskeho združenie Nádej pre Sad Janka Kráľa, 
     Švabinského č.20, 851 01 Bratislava)
6./ ŠOP SR, Regionálne centrum ochrany prírody Prešov, Hlavná č.93, 080 01 Prešov